Prečínska skalka

Prečínska skalka je chránená prírodná pamiatka v správe štátnej ochrany prírody Strážovské vrchy. Nachádza sa v Súľovských vrchoch, nad obcou Prečín v okrese Považská Bystrica v Trenčianskom kraji. Bola vyhlásená v roku 1994, o výmere 3,78 ha bez ochranného pásma. Je územnou súčasťou CHKO Strážovské vrchy. Na území pamiatky platí 5. stupeň ochrany. Predmetom ochrany je: Geomorfologicky hodnotný súbor skalných útvarov v Strážovských vrchoch s výskytom chránených, ohrozených a vzácnych druhov fauny a flóry. Bralá sú budované najmä súvrstviami paleogénnych zlepencov so zvetralými skalnými útvarmi. Vyskytujú sa tu morfologicky zaujímavé skalné útvary karbonátových zlepencov a brekcií s výskytom chránených druhov rastlín a živočíchov. Referencie Externé odkazy Prečínska skalka v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape